بوعبيد لبكري، لي سميتو لأصلية بوعبيد عبد الله بن عبد لعزيز بن محمد بن إيوب بن عمرو لبكري، كان ترايخي و جغرايفي و عشايبي كبير إلا ماكان حݣا منبين الجّغرايفيا اللوالا دبلاد ندلاس. زمم كنانش معروفين من بيناتهوم "كتاب المسالك و الممالك" اللي كايهضر فيه على لجغرافيا دبلاد إيمدلاس و شمال فريقيا واللي فيه كايوصف الطرقان دلݣافلات، و عندو كتاب خور كايدوي فيه على لمغريب "المُغرب في ذكر بلاد إفريقية و المَغرب". بوعبيد تزاد ففاميلة مرفحة حيت جدو و باه كانو ميورا على هويلبة "huelva" و شلطيش "Saltes" جوج مدون فلغرب دشبه لجزيرة ليبيرية و كاينين على لمحيط التيلاّسي، باه تبزز عليه باش يرحل لݣورضبة من بعد مالاحوه و حوزو عليه لميورا دشبيلا . مورا هادشي ، بوعبيد قرا فݣورضُبة اللي كانت هاد لوقت هيا الصونطر دصيونص فلغرب لمسلمي، تما فين تعلم الليطر وتامتاويت دلكلام، منبعد خدم سفير دلمير ديال ألميريا عند لعديان دباه فشبيلا، ولايني عاود رجع لبلادو اللي كبر فيها ؛ ݣورضبة ، مورا ما لمرابطيا صفّاو لمير ديال شبيلا لمعتامد بن عبّاد ، ومن تما بدا كايبرك على لقراية و التألاف دلكتوبا واخا كان مبلي بالطاسة و لقصارة.